สมเด็จพระราชาธิบดีเลตซีที่ 3 แห่งเลโซโท

สมเด็จพระราชาธิบดีเลตซีที่ 3 แห่งเลโซโท (Letsie III of Lesotho) ทรงเป็นพระมหากษัตริย์และประมุขแห่งรัฐของราชอาณาจักรเลโซโท

**พระราชประวัติ**
พระองค์เสด็จพระราชสมภพเมื่อวันที่ 17 กรกฎาคม พ.ศ. 2506 เป็นพระราชโอรสในสมเด็จพระราชาธิบดีโมโชโชที่ 2 แห่งเลโซโทและสมเด็จพระราชินีมาโมฮาโตแห่งเลโซโท มีพระราชอนุชา 1 พระองค์ คือ เจ้าชายซีอีโซแห่งเลโซโท และพระกนิษฐภคินี 1 พระองค์ คือ เจ้าหญิงคอนสแตนซ์ มาเซเอโซแห่งเลโซโท ทรงโปรดการเล่นกีฬาเทนนิส และทรงสนพระราชหฤทัยในด้านการเกษตร

**การศึกษา**
 ทรงจบการศึกษาปริญญาตรี สาขานิติศาสตร์ จาก National University of Lesotho- ทรงได้รับประกาศนียัตร สาขากฎหมายอังกฤษจาก University of Bristol- ทรงศึกษาต่อในสาขาการพัฒนาที่ มหาวิทยาลัยเคมบริดจ์ ปี พ.ศ. 2532- ทรงศึกษาต่อในสาขาเศรษฐศาสตร์การเกษตร ที่มหาวิทยาลัยลอนดอน ปี พ.ศ. 2533

**พระราชวงศ์**
พระองค์อภิเษกสมรสกับนางสาวแอนนา คาราโบ มอตโซเอเนง (ต่อมาได้รับการสถาปนาเป็นสมเด็จพระราชินีมาเซเนต โมฮาโต เซเอโซ) เมื่อวันที่ 18 กุมภาพันธ์ พ.ศ. 2543 พระองค์ทรงมีพระราชโอรสและพระราชธิดา 3 พระองค์ ได้แก่
# เจ้าหญิงซีนาตี เซโอโซแห่งเลโซโท
# เจ้าหญิงมาเซเอโซ
# เจ้าชายเลโรโทรี เซเอโซ มกุฎราชกุมารแห่งเลโซโท

**การเสวยราชสมบัติ**
 ครั้งแรก พฤศจิกายน พ.ศ. 2533 – กุมภาพันธ์ พ.ศ. 2538 ณะที่สมเด็จพระราชาธิบดีโมโชโชที่ 2 แห่งเลโซโท พระราชบิดาทรงอยู่ระหว่างการลี้ภัยทางการเมืองในสหราชอาณาจักร- ครั้งที่ 2 เมื่อวันที่ 7 กุมภาพันธ์ พ.ศ. 2539 ภายหลังการสวรรคตของสมเด็จพระราชาธิบดีโมโชโชที่ 2 แห่งเลโซโท

**การเสด็จพระราชดำเนินเยือนประเทศไทย**
พระองค์เสด็จพระราชดำเนินมายังประเทศไทยหลายครั้ง ทั้งในฐานะพระราชอาคันตุกะ แขกของรัฐบาล และเสด็จเป็นการส่วนพระองค์- วันที่ 11 มิถุนายน พ.ศ. 2549 พระองค์เสด็จพระราชดำเนินพร้อมด้วยสมเด็จพระราชินีมาเซเนต โมฮาโต เซเอโซ เพื่อเข้าร่วมพระราชพิธีฉลองสิริราชสมบัติครบ 60 ปี ของพระบาทสมเด็จพระเจ้าอยู่หัวภูมิพลอดุลยเดชมหาราช ในฐานะพระราชอาคันตุกะ การเสด็จพระราชดำเนินครั้งนี้นับเป็นการเสด็จพระราชดำเนินมายังประเทศไทยครั้งแรกของทั้ง 2 พระองค์ ในการนี้ พระองค์และสมเด็จพระราชินีได้เสด็จพระราชดำเนินเยี่ยมสถานที่สำคัญในกรุงเทพมหานครและศูนย์ศึกษาการพัฒนาห้วยฮ่องไคร้อันเนื่องมาจากพระราชดำริ จังหวัดเชียงใหม่ เป็นการส่วนพระองค์ - วันที่ 2 พฤศจิกายน พ.ศ. 2559 พระองค์เสด็จพระราชดำเนินมาถวายพระราชสักการะพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระที่นั่งดุสิตมหาปราสาท พระบรมมหาราชวัง - วันที่ 25 ตุลาคม พ.ศ. 2560 พระองค์เสด็จพระราชดำเนินพร้อมด้วยสมเด็จพระราชินีมาเซเนต โมฮาโต เซเอโซ เพื่อเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในฐานะแขกของรัฐบาล- วันที่ 8 กันยายน พ.ศ. 2562 พระองค์เสด็จพระราชดำเนินพร้อมด้วยสมเด็จพระราชินีมาเซเนต โมฮาโต เซเอโซ เพื่อเข้าร่วมพิธีพระราชทานเพลิงศพหม่อมราชวงศ์กิติวัฒนา ไชยันต์ มารดาของอวัสดา ปกมนตรี ภริยาของอภิชาติ สุดแสวง กงสุลใหญ่กิตติมศักดิ์แห่งราชอาณาจักรเลโซโท  - วันที่ 9 กันยายน พ.ศ. 2562 พระองค์เสด็จพระราชดำเนินพร้อมด้วยสมเด็จพระราชินีมาเซเนต โมฮาโต เซเอโซ เป็นการส่วนพระองค์ เพื่อแลกเปลี่ยนประสบการณ์ด้านการเกษตรกับเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ - วันที่ 11 กันยายน พ.ศ. 2562 พระองค์เสด็จพระราชดำเนินพร้อมด้วยสมเด็จพระราชินีมาเซเนต โมฮาโต เซเอโซ เพื่อทรงเข้าร่วมงาน The Simply Exceptional 2019 Gala Dinner ร่วมกับผู้แทนจากพระราชวงศ์ไทยและพระราชวงศ์เบลเยี่ยม - วันที่ 12 กันยายน พ.ศ. 2562 พระองค์เสด็จพระราชดำเนินพร้อมด้วยสมเด็จพระราชินีมาเซเนต โมฮาโต เซเอโซ เพื่อเข้าร่วมพิธีถวายปริญญาวิทยาศาสตรดุษฎีบัณฑิตกิตติมศักดิ์ สาขาเกษตรศาสตร์ โดยมหาวิทยาลัยสงขลานครินทร์ แด่สมเด็จพระราชาธิบดีเลตซีที่ 3 แห่งราชอาณาจักรเลโซโท  

**แหล่งข้อมูล**
 http://www.mfa.go.th/main/th/other/9241/99336-ราชอาณาจักรเลโซโท-(Lesotho).html date=2020-09-30 - http://sameaf.mfa.go.th/th/country/africa/detail.php?ID=44#1

**ดูเพิ่ม**
 รายพระนามพระมหากษัตริย์ทั่วโลกเรียงตามวันเสด็จขึ้นครองราชย์
ลเลตซีที่ 3
ล